ΣΥΛΛΟΓΟΣ ΕΡΓΑΖΟΜΕΝΩΝ Γ.Ν.ΙΩΑΝΝΙΝΩΝ <Γ.ΧΑΤΖΗΚΩΣΤΑ>

sylogos.ergazomenon@gni-hatzikosta.gr

ΙΩΑΝΝΙΝΑ 5/3/2025

ΑΡ. ΠΡΩΤ.:36

**ΔΕΛΤΙΟ ΤΥΠΟΥ ΣΧΕΤΙΚΑ ΜΕ ΤΗ ΔΗΜΙΟΥΡΓΙΑ ΠΑΙΔΙΑΤΡΙΚΟΥ ΚΕΝΤΡΟΥ ΑΠΟΚΑΤΑΣΤΑΣΗΣ**

**Ο Σύλλογος Εργαζομένων με αλλεπάλληλες αποφάσεις του Δ.Σ** στις 9/10/24, στις 3/12/24 , στην συνάντηση στις 18/2/25 παρουσία διαφόρων φορέων αλλά και στην δια περιφοράς έκτακτη συνεδρίαση του Δ.Σ. στις 5/3/25 **εκφράζει την στήριξη του στους αιρετούς εκπροσώπους του στο ΔΣ του Νοσοκομείου** (τακτικά και αναπληρωματικά) οι οποίοι μειοψήφησαν στη συνεδρίαση της 27/09/24 καθώς και **στα μέλη της αντίστοιχης επιτροπής που είχε συσταθεί και επανασυστάθηκε ,** σχετικά με τη Διακήρυξη Υπ’αριθμ 168/2023 περί δημιουργίας Παιδιατρικού Κέντρου Αποκατάστασης.

Είμαστε υπέρ της δημιουργίας Δημόσιου Κέντρου Αποκατάστασης όπου θα περιγράφονται σαφώς οι όροι λειτουργίας του. Δηλώνουμε την κατηγορηματική μας αντίθεση σε οποιαδήποτε προσπάθεια λειτουργίας με τη μορφή ΣΔΙΤ. **Θεωρούμε αυτονόητη τη διασφάλιση του δημοσίου συμφέροντος χωρίς κατασπατάληση χρημάτων των πολιτών πάντοτε με διαφάνεια.** Ζητούμε να αναζητηθούν δημόσιες εκτάσεις από τον Δήμο Ιωαννιτών και όμορων Δήμων ή ακόμη και η διερεύνηση της ανέγερσης του κτηρίου σε έκταση του Υπουργείου Υγείας.

Χρήματα υπάρχουν και θα μπορούσαν να χρησιμοποιηθούν για την βελτίωση των υποδομών στο χώρο του Νοσοκομείου όπως η Αποστείρωση, η Τραπεζαρία, ο χώρος των Μαγειρείων, ο Βιολογικός Καθαρισμός, η Αντικατάσταση εξωτερικών τοιχοποιιών με τελικό στόχο την παροχή ποιοτικών υπηρεσιών υγείας.

Είμαστε υπέρ της αναμόρφωσης του Ακτινολογικού Εργαστηρίου και του Τμήματος Επειγόντων Περιστατικών.

Πάγια διεκδίκηση μας η αύξηση της χρηματοδότησης του Ε.Σ.Υ. Χρήματα υπάρχουν και πρέπει να διατίθενται για ποιοτικές υπηρεσίες υγείας. Κίνητρα πρέπει να δημιουργηθούν για να γίνει ελκυστικός ο χώρος της υγείας και να ανακοπεί το brain drain.